Legal Document

Category: 1871

Text:
64. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 147 της 10/20 Ιουν. 1997 (ΦΕΚ Α΄ 127) Τροποποίηση Π/Δ/τος 415/94 «Περί του χρόνου ειδίκευσης ιατρών για την απόκτηση ειδικότητας». Έχοντας υπόψη: 1.Τις διατάξεις του άρθρ. 31 του Νόμ. 1397/83 «Εθνικό Σύστημα Υγείας» (ΦΕΚ 143/Α/83), το οποίο επαναφέρθηκε σε ισχύ με το άρθρ. 1 του Νόμ. 2194/94 (ΦΕΚ Α΄ /34/94). 2.Τις γνωμοδοτήσεις  αριθμ. 14 της 117ης / 5.10.95 και 8 της 124ης/25.7.96 Ολομελείας του Κεντρικού Συμβουλίου Υγείας. 3.Το γεγονός ότι από τις διατάξεις του παρόντος Π.Δ/τος προκαλείται δαπάνη σε βάρος του Κρατικού Προϋπολογισμού, ποσού δρχ. 570.000.000 περίπου, ετησίως (Νόμ. 2469/1997). 4.Την αριθ. 1107147/1239/006Α/96 Κοινή απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς» (ΦΕΚ 922/Α/7.10.1996). 5.Την αριθμ. 113/1997 γνωμοδότηση του Συμβουλίου της Επικρατείας, μετά από πρόταση του Υπουργού Υγείας και Πρόνοιας, και του Υφυπουργού Οικονομικών, αποφασίζουμε: Άρθρ.1.-(Αντικαθίσταται η παρ. 18 άρθρ. 1 Π.Δ. 415/1994 ανωτ. αριθ. 58) Άρθρ.2.-Οι γιατροί που ειδικεύονται κατά τη δημοσίευση του παρόντος, θα ολοκληρώσουν την ειδίκευσή τους, σύμφωνα με τις διατάξεις που ίσχυαν κατά την τοποθέτησή τους εκτός και εάν επιθυμούν να υπαχθούν στις διατάξεις του παρόντος Π.Δ/τος οπότε εντός τριμήνου από της δημοσιεύσεως θα υποβάλλουν σχετική αίτηση στο Υπουργείο Υγείας και Πρόνοιας. Άρθρ.3.-Η ισχύς του παρόντος άρχεται από της δημοσίευσής του στην Εφημερίδα της Κυβερνήσεως.